|  |
| --- |
| **Budapest Főváros VII. kerület Erzsébetváros Önkormányzat Képviselő-testülete**  **Firnigel Loránd önkormányzati képviselő** |

**M Ó D O S Í T Ó I N D Í T V Á N Y**

**a Képviselő-testület 2024. október 9-i alakuló ülésére.**

**Tisztelt Képviselő-testület!**

A **„helyi önkormányzati képviselők tiszteletdíjáról, természetbeni juttatásáról és költségtérítéséről szóló 20/2014. (X.28.) önkormányzati rendelet módosításáról**” című, a napirendi javaslat 7. napirendi pontjaként szereplő előterjesztéshez az alábbi javaslatokat terjesztem elő:

1. Polgámester Úr javaslatot tett a bizottsági tagságért járó illetmény duplájára emelésére. Szintén duplájára emelkedne a bizottsági elnöki tisztségért járó illetmény is. Az elnöki tisztséggel járó emelés a költségvetésnek a ciklus végéig több, mint 21 millió forint extra kiadást jelent, melyet túlzónak tartok. Ezért javaslom a jelenlegi 10%-os illetmény megtartását.
2. Az előterjesztés szerint a Rendelet 1. §-a a következő (5) bekezdéssel egészül ki: „(5) A képviselői tevékenység összehangolására létrehozott képviselőcsoport (frakció) vezetőjét a polgármesteri illetmény 20%-ának megfelelő kiegészítés illeti meg.” Javaslatom szerint ezt a részt törölni kell. Indoklás: Ahogy azt a 39/2001. (X. 19.) AB határozat is leszögezi – az Ötv. nem rendelkezik a frakcióról (szükséges megjegyezni, hogy az Mötv. sem), a frakció – ahol létrehozzák – nem szerve a képviselő-testületnek, nem lát el önkormányzati feladatot, hatáskör sem ruházható át a frakcióra. Ennek fényében nem indokolt erre a célra külön juttatás folyósítása, mely több, mint 42 millió forintjába kerülne az Önkormányzatnak.
3. Szintén aggályos, hogy az SZMSZ 7. 16.§ így rendelkezik: A Képviselőcsoportok munkájának megkönnyítése és hatékonyabbá tétele érdekében a Polgármesteri Hivatal épületében önálló irodahasználatra jogosultak. Az iroda személyi és tárgyi feltételeiről a jegyző gondoskodik. Ezzel kifejezetten hátrányos helyzetbe hozza a független képviselőket, egyenlőtlen bánásmódjával hátráltatja azok önkormányzati munkáját. Javaslom ezen pont módosítását is: Képviselőcsoportok mellett a független képviselők is irodahasználatra jogosultak.

Budapest, 2024.10.06.

*Firnigel Loránd*

önkormányzati képviselő