|  |
| --- |
| **Budapest Főváros VII. kerület Erzsébetváros Önkormányzat Képviselő-testülete**  **Firnigel Loránd önkormányzati képviselő** |

**M Ó D O S Í T Ó I N D Í T V Á N Y**

**a Képviselő-testület 2024. október 9-i alakuló ülésére.**

**Tisztelt Képviselő-testület!**

A „Javaslat Budapest Főváros VII. kerület Erzsébetváros Önkormányzata Képviselő-testületének bizottságai, bizottsági tagjai megválasztására” című, a napirendi javaslat 6. napirendi pontjaként szereplő előterjesztéshez az alábbi javaslatokat terjesztem elő:

1. A Képviselő-testület Szervezeti és Működési Szabályzatáról szóló 38/2020. (IX.24.) önkormányzati rendelet (a továbbiakban: SZMSZ) 49. §-a értelmében a 7 fős bizottságokban 4 fő a képviselő-testület tagjaiból, három tagot pedig nem a képviselő-testület tagjai közül kell választani. Ezen személyekre a Polgármester tesz javaslatot. a Mötv. alapján a Polgármester biztosítja az önkormányzat demokratikus működését, széles körű nyilvánosságát; segíti a települési képviselők, bizottságok munkáját; *együttműködik a társadalmi szervezetekkel, különösen a lakosság önszerveződő közösségeivel.* Jelen állapot szerint a bizottsági tagok tekintetében ez a demokratikus működés nem megalapozott. Bár az SZMSZ nem rendelkezik róla, fontosnak tartom, hogy az önkormányzati választáson nyertes pártok, szervezetek képviselhessék álláspontjukat a bizottságokban nem képviselő-testületi tagok révén is. Javaslom az SZMSZ kiegészítését az alábbival: „A bizottsági tagságok tekintetében az önkormányzati választáson elért eredmények arányában minden szervezet számára lehetőséget ad belsős és külsős tag delegálására.”
2. Tekintettel arra, hogy a bizottság nem képviselő tagja az önkormányzati képviselő taggal azonos döntési helyzetbe kerülhet, hasonló felelősséggel járó pozíciót tölthet be – a bizottságok képviselőtagjaihoz hasonló jogi helyzetet biztosítanak a bizottság külső, nem képviselő tagjai számára. Javaslom az SZMSZ módosítását, hogy a „külsős bizottsági tag kizárólag az adott bizottság tárgyköréhez csatlakozó szakmai végzettséggel, igazolható szakmai tapasztalattal rendelkező lehet.” Valamint: „Az alakuló ülést megelőzően, a napirendi javaslat részeként a képviselő-testület tagjai megkapják a jelölt külsős tagok önéletrajzát, annak érdekében, hogy az alakuló ülésen felelős döntést hozzanak a jelöltekről.”

Budapest, 2024.10.06.

*Firnigel Loránd*

önkormányzati képviselő